Lycée Edward-Steichen
De Lycée Edward-Steichen (gekierzt: LESC) ass eng ëffentlech Grond-, Secondaires- an international Schoul zu Klierf, net wäit ewech vun der Klierfer Gare.

Geschicht 
Mam Gesetz vum 13. Juni 2013 gouf de Klierfer Lycée geschaf an e gouf 2016 nom lëtzebuergesch-amerikanesche Fotograf Edward-Steichen genannt. D'Schoul gëtt sech selwer de Slogan: „de Lycée vum 21. Joerhonnert“.

De Grondstee fir de Lycée gouf den 11. Mee 2015 geluecht an en huet seng Diere fir d'Rentrée 2018/19 op gemaach. Den 21. Juni 2019 gouf en offiziell ageweit. En huet Plaz fir eng 800 Schüler, et gëtt awer scho Pläng fir en eventuellen Ubau fir zousätzlech 400 Schüler.

De Bau huet ronn 75 Milliounen Euro kascht.

Direkteren 

 2014 - haut: Jean Billa

Formatiounen 

De Lycée bitt nieft den nationale Programmer (Enseignement secondaire classique, Enseignement secondaire général, Préparatoire, Formatioun professionnelle) och eng Däitsch an eng Franséisch Sektioun un.

Mam Gesetz vum 13. Juli 2018 gouf och en europäesche Programm am Kader vun enger École européenne agréée agefouert, deen ënnert dem Numm « École internationale Edward Steichen - Clervaux » funktionéiert. D'europäesch Schoul steet ënnert der Direktioun vum Lycée.

An der europäescher Schoul gëtt follgend Offer ugebueden:

 den Zyklus vun zwee Joer an der Fréipedagogik « early education » fir Kanner vu véier bis fënnef Joer;
 de fënnef-järegen Zyklus vum europäesche Primärunterrecht fir Kanner vu sechs bis zéng Joer;
 de siwe-järegen Zyklus vum europäesche Secondaire fir Jonker vun 11 bis 18 Joer.

Kuckt och
 Secondaireschoulen zu Lëtzebuerg

Um Spaweck 

 Websäit vum Lycée Edward-Steichen

Klierf
Bauwierker 2018
Gemeng Klierf